กฎกระทรวงกฎกระทรวง(พ.ศ. ๒๕๓๗)ออกตามความในพระราชบัญญัติการจำนองเรือและบุริมสิทธิทางทะเลพ.ศ. ๒๕๓๗[๑]อาศัยอำนาจตามความในมาตรา ๕ และมาตรา ๑๑แห่งพระราชบัญญัติการจำนองเรือและบุริมสิทธิทางทะเล พ.ศ. ๒๕๓๗รัฐมนตรีว่าการกระทรวงคมนาคมออกกฎกระทรวงไว้ ดังต่อไปนี้ข้อ ๑ ในการจำนองเรือไทยให้เจ้าของเรือและผู้รับจำนองจัดทำสัญญาจำนองเรือไทยเป็นหนังสือตามแบบที่กรมเจ้าท่ากำหนดโดยจัดทำสัญญาจำนองเรือไทยจำนวนสี่ฉบับมีข้อความตรงกันพร้อมทั้งลงลายมือชื่อผู้จำนองและผู้รับจำนองให้ครบถ้วนทุกฉบับในกรณีที่สัญญาจำนองเรือไทยทำเป็นภาษาต่างประเทศตามแบบที่กรมเจ้าท่ากำหนดต้องจัดให้มีคำแปลภาษาไทยไว้ในสัญญาหรือแนบไว้กับสัญญาด้วยสัญญาจำนองเรือไทยสัญญาหนึ่งให้ใช้สำหรับการจำนองเรือไทยลำหนึ่งข้อ ๒ให้เจ้าของเรือไทยซึ่งประสงค์จะจดทะเบียนจำนองเรือของตนยื่นคำขอจดทะเบียนจำนองหรือตามแบบที่กรมเจ้าท่ากำหนดต่อนายทะเบียนเรือประจำเมืองท่าขึ้นทะเบียนของเรือนั้นพร้อมกับเอกสารหลักฐาน ดังต่อไปนี้(๑) ใบทะเบียนเรือไทยของเรือที่จะทะเบียนจำนอง(๒) สัญญาจำนองเรือไทยจำนวนสี่ฉบับ(๓) สำเนาหรือภาพถ่ายบัตรประจำตัวประชาชนและสำเนาหรือภาพถ่ายสำเนาทะเบียนบ้านของผู้จำนองและของผู้รับจำนองในกรณีที่ผู้จำนองและผู้รับจำนองเป็นบุคคลธรรมดา(๔) สำเนาหนังสือรับรองการจดทะเบียน วัตถุประสงค์และผู้มีอำนาจลงชื่อแทนนิติบุคคลของผู้จำนองและของผู้รับจำนองที่ออกให้ไม่เกินหกเดือนในกรณีที่ผู้จำนองและผู้รับจำนองเป็นนิติบุคคล(๕) หนังสือมอบอำนาจให้ทำนิติกรรมจำนองและสำเนาหรือภาพถ่ายบัตรประจำตัวประชาชนของผู้รับมอบอำนาจในกรณีที่ผู้จำนองหรือผู้รับจำนองไม่ได้กระทำการด้วยตนเอง(๖) เอกสารอื่นตามที่นายทะเบียนเรือกำหนดข้อ ๓ในกรณีที่เจ้าของเรือไทยประสงค์จะจดทะเบียนจำนองเรือของตนที่ที่ทำการนายทะเบียนเรืออื่นนอกจากที่ทำการนายทะเบียนเรือตามข้อ๒ หรือที่สถานเอกอัครราชทูตหรือสถานกงสุลไทยให้เจ้าของเรือนั้นยื่นคำขอจดทะเบียนจำนองเรือต่อนายทะเบียนเรืออื่นนั้นหรือเจ้าหน้าที่ประจำสถานเอกอัครราชทูตหรือสถานกงสุลไทย แล้วแต่กรณีพร้อมกับเอกสารหลักฐานตามที่กำหนดในข้อ ๒ข้อ ๔เมื่อนายทะเบียนเรือประจำเมืองท่าขึ้นทะเบียนของเรือนายทะเบียนเรืออื่นหรือเจ้าหน้าที่ประจำสถานเอกอัครราชทูตหรือสถานกงสุลไทย แล้วแต่กรณีได้รับคำขอจดทะเบียนจำนองเรือแล้ว เห็นว่าคำขอและเอกสารหลักฐานครบถ้วนและถูกต้องและผู้ยื่นคำขอได้เสียค่าธรรมเนียมตามที่กำหนดในกฎกระทรวงแล้วให้รับจดทะเบียนจำนองเรือให้แก่เจ้าของเรือนั้นในกรณีที่นายทะเบียนเรือประจำเมืองท่าขึ้นทะเบียนของเรือนายทะเบียนเรืออื่นหรือเจ้าหน้าที่ประจำสถานเอกอัครราชทูตหรือสถานกงสุลไทย แล้วแต่กรณีเห็นว่าคำขอหรือเอกสารหลักฐานไม่ครบถ้วนหรือไม่ถูกต้องให้มีคำสั่งให้ผู้ยื่นคำขอแก้ไขให้ครบถ้วนและถูกต้องเมื่อผู้ยื่นคำขอแก้ไขให้ครบถ้วนและถูกต้องแล้วให้มีคำสั่งให้ผู้ยื่นคำขอแก้ไขให้ครบถ้วนและถูกต้องเมื่อผู้ยื่นคำขอได้แก้ไขให้ครบถ้วนและถูกต้องแล้วและได้เสียค่าธรรมเนียมตามที่กำหนดในกฎกระทรวงแล้วให้รับจดทะเบียนจำนองเรือให้แก่เจ้าของเรือนั้นให้นายทะเบียนเรือประจำเมืองท่าขึ้นทะเบียนของเรือนายทะเบียนเรืออื่น หรือเจ้าหน้าที่ประจำสถานเอกอัครราชทูตหรือสถานกงสุลไทยแล้วแต่กรณีซึ่งรับจดทะเบียนจำนองเรือนั้นจดแจ้งหมายเลขทะเบียนจำนองไว้ในสัญญาจำนองเรือไทยทั้งสี่ฉบับแล้วมอบสัญญาจำนองเรือไทย ให้คู่สัญญายึดถือไว้ฝ่ายละหนึ่งฉบับและเก็บรักษาไว้ที่ที่ทำการนายทะเบียนเรือประจำเมืองท่าขึ้นทะเบียนของเรือที่ทำการนายทะเบียนเรืออื่น หรือที่สถานเอกอัครราชทูตหรือสถานกงสุลไทยที่รับจดทะเบียนจำนองเรือนั้น แล้วแต่กรณี หนึ่งฉบับ และที่กรมเจ้าท่าหนึ่งฉบับข้อ ๕ในกรณีที่มีการแก้ไขเปลี่ยนแปลงสัญญาจำนองเรือไทยหรือมีการแก้ไขเปลี่ยนแปลงหนี้ที่มีการจำนองเรือไว้เป็นประกันให้ผู้จำนองหรือผู้รับจำนองยื่นคำขอแก้ไขสัญญาจำนองเรือไทยต่อนายทะเบียนเรือประจำเมืองท่าขึ้นทะเบียนของเรือนายทะเบียนเรืออื่น หรือเจ้าหน้าที่ประจำสถานเอกอัครราชทูตหรือสถานกงสุลไทยแล้วแต่กรณี ซึ่งรับจดทะเบียนจำนองเรือนั้นตามแบบที่กรมเจ้าท่ากำหนดพร้อมกับเอกสารหลักฐานที่เกี่ยวข้องเมื่อนายทะเบียนเรือประจำเมืองท่าขึ้นทะเบียนเรือนายทะเบียนเรืออื่น หรือเจ้าหน้าที่ประจำสถานเอกอัครราชทูตหรือสถานกงสุลไทยแล้วแต่กรณี ซึ่งรับจดทะเบียนจำนองเรือนั้น ได้รับคำขอแก้ไขสัญญาจำนองเรือไทยแล้วเห็นว่าคำขอและเอกสารหลักฐานครบถ้วนและถูกต้องให้แก้ไขสัญญาจำนองเรือไทยให้แก่ผู้ยื่นคำขอโดยจดแจ้งการแก้ไขไว้ในสัญญาจำนองเรือไทยแต่ในกรณีที่เห็นว่าคำขอหรือเอกสารหลักฐานไม่ครบถ้วนหรือไม่ถูกต้องให้มีคำสั่งให้ผู้ยื่นคำขอแก้ไขให้ครบถ้วนและถูกต้องเมื่อผู้ยื่นคำขอได้แก้ไขให้ครบถ้วนและถูกต้องแล้วให้แก้ไขสัญญาจำนองเรือไทยให้แก่ผู้อื่นยื่นคำขอข้อ ๖ในกรณีที่ผู้จำนองประสงค์จะไถ่ถอนการจำนองเรือไทยให้ผู้จำนองและผู้รับจำนองร่วมกันยื่นคำขอจดทะเบียนไถ่ถอนการจำนองเรือไทยต่อนายทะเบียนเรือประจำเมืองท่าขึ้นทะเบียนของเรือนายทะเบียนเรืออื่น หรือเจ้าหน้าที่ประจำสถานเอกอัครราชทูตหรือสถานกงสุลไทยแล้วแต่กรณี ซึ่งรับจดทะเบียนจำนองเรือนั้น ตามแบบที่กรมเจ้าท่ากำหนดพร้อมกับเอกสารหลักฐานที่เกี่ยวข้องเมื่อนายทะเบียนเรือประจำเมืองท่าขึ้นทะเบียนของเรือนายทะเบียนเรืออื่นหรือเจ้าหน้าที่ประจำสถานเอกอัครราชทูตหรือสถานกงสุลไทยแล้วแต่กรณี ซึ่งรับจดทะเบียนจำนองเรือนั้นได้รับคำขอจดทะเบียนไถ่ถอนการจำนองเรือไทยแล้ว เห็นว่าคำขอและเอกสารหลักฐานครบถ้วนและถูกต้องให้จดทะเบียนไถ่ถอนการจำนองเรือให้แก่ผู้จำนองและผู้รับจำนองโดยให้จดแจ้งการไถ่ถอนการจำนองเรือลงไว้ในสมุดทะเบียนและในใบทะเบียนเรือไทยแต่ในกรณีที่เห็นว่าคำขอหรือเอกสารหลักฐานไม่ครบถ้วนหรือไม่ถูกต้องให้มีคำส่งให้ผู้จำนองและผู้รับจำนองแก้ไขให้ครบถ้วนและถูกต้องเมื่อผู้จำนองและผู้รับจำนองได้แก้ไขให้ครบถ้วนและถูกต้องแล้วให้จดทะเบียนไถ่ถอนการจำนองเรือให้ไว้ ณ วันที่ ๒๘ ธันวาคม พ.ศ. ๒๕๓๗เอนก ทับสุวรรณรัฐมนตรีช่วยว่าการกระทรวงคมนาคม ปฏิบัติราชการแทนรัฐมนตรีว่าการกระทรวงคมนาคมหมายเหตุ :- เหตุผลในการประกาศใช้กฎกระทรวงฉบับนี้ คือ โดยที่มาตรา ๑๑แห่งพระราชบัญญัติการจำนองเรือและบุริมสิทธิทางทะเล พ.ศ. ๒๕๓๗บัญญัติว่าสัญญาจำนองเรือไทยต้องทำเป็นหนังสือและจดทะเบียนตามหลักเกณฑ์และวิธีการที่กำหนดในกฎกระทรวงสมควรกำหนดหลักเกณฑ์และวิธีการสำหรับการทำสัญญาจำนองเรือไทยและการจดทะเบียนจำนองเรือไทย จึงจำเป็นต้องออกกฎกระทรวงนี้กองกฎหมายไทย๑ กรกฎาคม ๒๕๕๘[๑] ราชกิจจานุเบกษาเล่ม ๑๑๑/ตอนที่ ๖๔ ก/หน้า ๖๐/๓๑ ธันวาคม ๒๕๓๗